संघ प्रचारक ने कसा तंज; धरना देकर किसानों को न्याय दिलाने का नाटक करते हैं
केरलमें हुई घटना से आक्रोशित शेखावाटी विचार मंच ने शुक्रवार को रामलीला मैदान में आम सभा की। संघ प्रचारक निंबाराम ने कहा कि माकपा के लोग बात-बात पर प्रदर्शन करते हैं। यह केवल चांदी के टुकड़ों में बिकने वाले लोग हैं। सीकर जिले ने ही इनको अब तक जीवित रखा हुआ है, नहीं तो शायद इनको कोई पहचानता ही नहीं। यह दलितों का नाम लेकर ही अपनी दुकान चला रहे हैं।
उन्होंने कहा कि यह हमारा दुर्भाग्य है कि वैचारिक लड़ाई लड़ने वाले कमजोर हो गए और पीठ पीछे हमला करने वाले ये लोग तैयार हो गए। इसी वजह से यह हालात हैं। माकपाई सीकर में वर्चस्व बनाए रखने के लिए धरने पर बैठ किसानों को न्याय दिलाने का नाटक करते हैं। माकपा की पलायनवादी लोगों से तुलना करते हुए कहा कि केरल में 51 प्रतिशत हिंदू, 27 प्रतिशत मुस्लिम और शेष क्रिश्चियन जाति के लोग निवास करते हैं। वह सभी इनसे परेशान हैं। इसके बाद रामलीला मैदान से कलेक्ट्रेट परिसर तक लोगों ने आक्रोश रैली निकालकर जिला कलेक्टर डॉ केबी गुप्ता को प्रधानमंत्री राष्ट्रपति के नाम ज्ञापन सौंपा। इस दौरान भंवरदान, ग्यारसीलाल, रामदेव बरवड़, रविंद्र धाभाई, कमलेश कंवर, रामनिवास ढाका, किशन सैनी, सोहन सोनी प्रीतम सहित बड़ी संख्या में कार्यकर्ता पदाधिकारी मौजूद थे।
सभा में मौजूद महिलाएं।
निकाली रैली।
यूआईटी चेयरमैन हरिराम रणवां ने केरल में हुए नरसंहार की कड़े शब्दों में निंदा करते हुए कहा कि केरल में जो नरसंहार हुआ है, यह प्रांत विरोधी सरकार की नाकामी है। देश में शांति व्यवस्था बनाने के लिए राष्ट्र विरोधी ताकतों का विरोध करना होगा। तभी ऐसे नरसंहार को राेका जा सकेगा। चाहे वह किसी भी राज्य में हो। वक्ताओं ने कहा-परिस्थितियों में सुधार के लिए प्रयास करना होगा।
हालातनहीं सुधरे तो जो हालात कश्मीर में हुए वहीं हालत केरल में भी होंगे
वरिष्ठकार्यकर्ता महेश शर्मा ने कहा कि एक हजार साल से हिंदु अत्याचार सहता रहा है। यह हमारी सबसे बड़ी कमजोरी है, क्योंकि हम एकजुट नहीं है। केरल में माकपा ने बेकसूर लोगों को मारा है, अगर यह बंद नहीं हुआ तो वहां पर भी हालात कश्मीर जैसे हो जाएंगे।
विरोध प्रदर्शन
hin_Deva hin_Deva hin_Deva awa_Deva bho_Deva hin_Deva hin_Deva hin_Deva npi_Deva